
GRAVAJ OKAZINTAĴOJ 

Dum la lasta jaro okazis en la 
Valencia Komunumo gravaj E- 
aferoj. Menciindas la 12a 
Kongreso de VEF kaj Murcio 
(Alicante 2001), la 11a Eŭropa 
Esperanto-Forumo, kun 

partopreno de ĉ.200 samideanoj 
el 10 landoj), la kursoj de E-o en 
Grupo Esperanto de Valencia, 
kaj lernejo reina Doha Germana, 
la revivigo de la esperanto radio- 
programoj en Radio Klara, la 
aktiva partopreno de niaj 
samideanoj en kongresoj kiel la 
hispana (San Javier) aŭ la UK de 
Zagrebo. Gravega kaj ĝojiga 
afero estis la apero de la libro 
“Esperanto en la Valencia 
Komunumo” far nia samideano 
Antonio Marco Botella, kaj de 
belega turisma broŝuro de 
Alicante. 

Pri la projektoj por 2002, 
rimarkindas la daŭrigo de la E- 
kursoj, la baldaŭa apero de la 
grandega “Vortaro Espanol- 
Esperanto” de Fernando de 
Diego, la ankaŭ baldaŭa apero 
de turisma broŝuro de Valencia, 
en Esperanto, kaj plej grave, la 
komenco de la demarŝoj por 
okazigi en Valencia dum la jaro 
2003 de 63a Hispana 
Kongreso de Esperanto, okaze 
de la Centjariĝo de la valencia 
kaj de la hispana asocioj, kaj la 
VEF-Murcia kongreso en Vall 
d’Uixo maje 2002. 

La Estraro 




KOMENTO PRIFRAGMENTOJ DE LA AKTO I, SCENO V, DE “HAMLETO” 



En la akto I, sceno V, de “Hamleto”, Horacio kaj Marcello vidas ia 
spiriton de la patro de Hamleto kiu parolas longe kun la juna princo. 

Tiu-ĉi, treege impresita pro la paroloj diritaj de sia patro, timas ke 
Horacio kaj Marcello povos rakonti kion ili vidis kaj aŭdis, kvankam ne aperas 
kun klareco Ĉu ili aŭskultis la konfeson de la murdita reĝo. 

Tiu timo devigas Hamleton energie postuli diversfoje de ambaŭ 
kompanoj ke ili ĵuru sur lia giavo, ke neniam komentos tion kio okazis dum la 
ekscita nokto. 

En la angla teksto, tiu postulo estas esprimita tiele: 

Hamlet: 

Hic et ubique ? Then we’ll shift our ground 
Come hither, gentlemen, 

And lay your hands again upon my sword: 

Never to speak of this that you have heard, 

Swear by niy sword. 


La Zamenhofa traduko estas: 



Hamleto, 


Hic et ubique ? Ŝanĝu ni la lokon! 
Al mi. sinjoroj! Metu viajn manojn 
Denove sur la glavon kaj ripetu 
Ke vi neniam al neniu diros 
Pri la apero de la nokto. ĵuru 
Pri tio ĉi sur mia glavo! 


Spirito: 


- ĵ uru ! 

Rilate al la latina “Hic et ubique”, H. Jenkins (laŭ Conejero-Talens, 
“Hamlet”, 7a eldono, Fuenlabrada, 1998, p. 214) diras: “Estas nur Dio kaj la 
diablo kiuj povas esti tie-ĉi kaj ĉie samtempe”. 

Spencer (T. J. B. Spencer, “Hamlet”, London, 1996, p. 242) pri la angla 
“Then we ? ll shift our ground” klarigas ke Hamleto instigas siajn amikojn ke ili 
moviĝu zigzage tute strange. Sed Horacio kaj Marcello probable foriras pro 
teruro for de la loko el kie devenas la voĉo de la spirito kaj la dana princo sekvas 
ilin tra diversaj partoj de la scenejo. 

Danke al tiu klarigo de Spencer, oni.povas kompreni la duan parton de la 
verso de Zamenhof: “Ŝanĝu ni la lokon!”. 

Je la duobla neo de la kvara kaj .la kvina versoj de Z.: “Ripetu ke vi 
neniam al neniu diros pri la apero de la nokto”, Paul Fruictier (“Kompleta 
Gramatiko kaj Vortfarado de Esperanto”, Jaslo, Pollando, 1930, p. 71) asertas a ke 
kiam existas jam en frazo vorto nea per si mem oni ne uzas duan neon, ĉar tiel 
oni povus ricevi jesan senson”. Poste, en Rim. 1 (sur la sama paĝo) skribas: 
“Tamen oni trovas iafoje duoblan neon en senco de pli forta neo”, kaj, kiel 
ekzemplon donas la antaŭan esprimon el la traduko de “Hamleto”. 

Anstataŭ senso de pli forta neo, la frazo kopiita pli ŝajnas poezia licenco. 

En la plej granda parto de la traduko, Z. uzas dekunu silabajn versojn. 
Aŭ pli ekzakte: kvinjambojn plus finan kromsilabon. 


Ekzemple: 




Sed kiel ĵuri? 

Hamleto: 


-Ke neniain vi 

Parolos eĉ per unu sola vorto 
Pri tio, kion en la lasta nokto 
Vi vidis. ĵuru sur la glavo! 

Spirito: 


-ĵuru! 

La unua verso ĵus kopiita havas nur dek silabojn, ĉar la lasta estas 
akcentita. 


Kenĵi Osaka (“Personaj Pronomoj”, Kisiwada, 1953, p. 97) faras kelkajn 
konsiderojn pri personaj pronomoj kiam agas kiel lasta silabo de frazo. Tamen, 
en tiu-ĉi okazo, persona pronomo estas lasta silabo de verso, sed ne de frazo. 

Nun mi rememoras la vortojn de la franca aktoro Louis Jouvet 
(“Temoignages sur le theatre”, Paris, 1952) laŭ citaĵo prenita de Jean-Jacques 
Roubins ( a Introduction aux grandes theories du Theatre”, Bordas, Paris, 1990, p. 
130): “Por alproksimiĝi al majstraĵo (...) por ĝin kompreni, estas nur unu 
sintenado: la submetiĝo”. 


Kaj mi aldonas: Ankaŭ tio okazas ĉe la esltaraj tradukoj. 

Santiago oMLjuel 'Planas 


INTERESAJ RETADRESOJ 

Grupo Esperanto de Valencia : grupoesperantov@telepolis.com 
Hispana Esperanto-Federacio: http// :www esperanto-es.net 
UEA:http//: wwv\ r .uea.org 

Kurso de Esperanto en Internet : http//:www cursodeesperanto.com br 
Kalendaro de E-aranĝoj: http//:www.eventoj.hu/kalendar.htm 
Muziko en Esperanto: http//: purl.org/net/muziko 
Radio: http//:osiek.org/aera 

Legi librojn en la reto: http//:www.esperanto.nu/eLibrejo 
Vojaĝi per Esperanto: http//:esperanto.net/ps 
Babili en la reto: http//: purl.org/net/babilejo 

“ESPERANTO EN LA VALENCIA 
KOMUNUMO” 


Antonio Marco Botella 


Ĵus aperis, bele eldonita, tiu libro, tute nemalhavebla, 200-paĝa, verkita de nia elstara 
samideano Antonio Marco Botella, kie troviĝas la historio de Esperanto, ne nur de 
Valencio, sed ankaŭ aperas multaj interesaj informoj pri la movado tutlanda kaj 
tutmonda, kun detalaj mencioj pri gravaj esperantistoj, ekde niaj pioniroj ĝis nun, pri 
E-asocioj, pri kongresoj, kaj pri ĉio kio povas interesigi la leganton kaj la historiiston. 

BIOGRAFIAJ NOTOJ (el la verko): 

Antonio Marco Botella naskiĝis en 1921 en Callosa de Segura (Alicante), kaj nun estas 
emerita industria teknikisto. Li esperantistiĝis en 1937 kaj ekziliĝis tuj pos la fino de la 
hispana intercivitana milito, kie li gvidis siajn unuajn Esperanto-kursojn en la urboj 
Boghari, Cherchell kaj Oled el-Alleug. 

Denove en Hispanio, li strebis por revivigi la ankoraŭ malpermesitan Hispana 
Esperanto-Movado en pluraj urboj, kion li atingis en Zaragoza (1949) gvidante E- 
kursojn, precipe al gejunuloj, tiel efike, ke la ĵusvenintoj renovigis la esperantistan 
vivon de la veterana societo Frateco. 

Elstara organizanto de la Hispanaj E-kongresoj en 1954 kaj 1983, li viglis en ambaŭ 
kiel ĝenerala sekretario de la OKK. 

Li ricevis la lan Premion en la Beletra Konkurso okazinta en Gijon en 1955 (plej bona 
proza traduko), kaj la lan Premion (plej bona originala poemo) en Lirika Konkurso 
okazinta en Alquerias (Murcio) en 1994. Kunfondinto kaj kunredaktoro de kajeroj el la 
Sudo (1988-1996) kaj ĉefredaktoro de Boletin (1989-1997) li ofte kunlaboris en 
beletraj internaciaj E-revuoj. 

Antonio Marco Botella iniciatis kaj gvidis dum tri sinsekvaj jaroj ciklojn de 
Seminarioj pri beletraj kaj sociaj temoj en la rondo Frateco de Zaragoza, aktivas en la 
Laborista E-Movado, kunfondis HALE en 1988 kaj organizis la SAT-Antaŭkongreson 
en 1986 ĉe Ordesa. 

Li estas aŭtoro de jenaj verkoj: Kroniko el la historio de Frateco (1983); Analoj de la 
E-Movado en Hispanio (1987), du volumoj, reeldonitaj en 1989; Sesenta anos de 
Esperanto en Callosa (1992); Lirikaj Perloj de Al-Andalus (1995), reeldonita de la 



kultura oficiala institucio “Fernando el Catolico” de Zaragoza, en $ama jaro; 
Laboristaj Kronikoj (1996), eldonita de SAT-Broŝurservo kaj prezentita en Parizo; 
Un siglo dle Esperanto en Aragon (unu jarcenton de Esperanto en Aragono) (2000). 
Restas pluraj verkoj ankoraŭ neeldonitaj en la hispana kaj esperanta lingvoj, kelkaj el 
ili baldaŭ aperontaj. 

Tiu ĉi verko aperanta hodiaŭ, historias la aktivadon de la geesperantistoj de la Valencia 
Komunumo, jam komenciĝinta je la fino de la 19a jarcento, interesa sub diversaj 
vidpunktoj kaj sendube alloga kaj leginda eĉ de ne-valencianoj. 


KONGRESOJ DE VEF KAJ MURCIO 


1- a.- 1990: Benicassim (Castellon) 

2- a 1991: Alcantarilla (Murcia) 

3- a - 1992: Callosa de Segura (Alicante) 

4- a - 1993: Cheste (Valencia) 

5- a.- 1994: Castellon 

6- a.- 1995: Alquerias (Murcia) 

7- a.- 1996: E1 Puig (Valencia) 

8- a - 1997: Benidorm (Alicante) 

9- a: 1998: Castellon 

10- a - 1999: Lorca (Murcia) 

11- a - 2000: Requena (Valencia) 

12- a.-2001 (Alicante) 

13- a - 2002: La Vall D’Uixo (Castellon) 


250.000-foie Esperanto 

La germana hip-hop-muzikgaipo Freundeskreis (Amikaro) vendis 250.000 
ekzemplerojn de sia kompaktdisko "Esperanto’". Pro tio la grupo ricevis la premion 
"Goldene Schallplatte" (ora disko). 

Brazila Poŝto aperigis plian poŝtmarkon ktin Esperanto-teksto 
Lastjanuare eldoniĝis kvar poŝtmarkoj kun infandesegnaĵoj omaĝe al la jaro 2000. 
Sub la nomo "Selando o Futuro" (vortludo inter "Afranki" kaj "Determini" la 
Estontecon), la serio prezentas talonojn apud la poŝtmarkoj. 

La serio venas en 16-poŝtmarka folio (4 x 4). Ciu folio havas ok talonetojn kaj ĉiu 
taloneto prezentas la esprimon "vivu 2000" en aparta lingvo. Unu el la talonetoj 
prezentas sunon, ĉielarkon kaj laŭvorte la esprimon "Vivu 2000!". Ĝi estas unu el 
la nur du talonetoj, kiuj prezentas sunon kaj ĉieiarkon - kurioze, la alia estas tiu 
kun la angla "Hurrah 2000!". 

Intenco aŭ koincido pri la "internaciaj lingvoj"? Ĉiuj aliaj talonoj estas iom palaj, 
kun blua ĉielo kaj kolombetoj aŭ steloj. La ceteraj lingvoj estas franca, germana, 
ĉina, hispana, itala kaj portugala, kompreneble. La E-talono estas ligita al 
poŝtmarko kun teksto "Seculo XXI - O renacer de um mundo feliz" . 






11-a EŬROPA E-FORUMO 
Valencia, 14-19 julio 2001 

En la Fakultato pri Filologio de la 
Universitato de Valencia, okazis la 
ll a Eŭropa Esperanto-Forumo, de 
Monda Turismo, sub la titolo 
“Ekologio en Suda Eŭropo”, kun 
partopreno de ĉirkaŭ 200 homoj el 
Pollando, Latvio, Francio, Usono, 
Islando, Rumanio, Hispanio. 

Okazis prelegoj pri 

“Naturprotektado” (Francio), pri la 
“Sukcena Vojo” (Latvio), E-kurso 
gvidata de Aneta Bedkoswska 
Pollando), eksposicio “Naturo en mi 

Ĉe E-a strato en Cheste 



kaj ĉirkaŭ mi”, ekskurso al la 
belega lago Albufera, vizito al la 
Natura Parko, al la valencia 
historia monumentaro, ktp. 

La “E-festivalo” okazis en la 
vilaĝo Cheste, post vizito al 
vinfabriko kaj gustumado de 
paeljo por 200 personoj. Antaŭ la 
komenco oni legis publike 
manifeston kontraŭ terorismo. 
Prezentiĝis tri muzik-grupoj el 
Pollando: Babi Jagi kaj Ritmix de 
Torun, kun modernaj dancoj kaj 
e-kantoj, koruso de Janovec, kiu 
ankaŭ kantis kelkajn kantojn 
esperante. La lasta, kaj pli forta, 
prezentiĝis orkestro Veloce per 
elektronikaj orgenoj. 



CIAM EN NIA MEMORO 


Ni neniam povos forgesi niajn karajn samideanojn, laste forpasintaj, modeloj kaj 
ekzemploj, ne nur de bonaj, entuziasmaj kaj elstaraj esperantistoj, sed ĉefe modelo 
kiel homoj, malavaraj, sindonemaj, ĉiam pretaj labori, ĉiam afablaj, ĉiam amikecaj, Ni 
esperas ke ilia ekzemplo restos por ĉiam inter ni. 


Jesŭs Raposo 


Felix Navarro L.M. Hernandez Yzal 





Kiel diri ? 

actua de acuerdo con tus principios 
agu konforme al viaj principoj 

actua de acuerdo con tus amigos 
agu en konsento kun viaj amikoj 

las apariencias enganan 
ŝajno trompas 

jzapatero a tus zapatos! 
restu tajloro ĉe via laboro! 

cena = vespermangxo 
cenar = vespermangxi 
callejoin sin salida = sakstrato 
estar en ascuas - estar sobre ascuas = sidi sur pingloj 

MGA 







nJERKQ/ 



GRANDA VORTARO ESPANOL-ESPERANTO 


Femando de Diego, Jurnalisto kaj filologo, estas la aŭtoro de la Gran 
diccionario espanol-esperanto. 

La longe atendata vortaro (ĉirkaŭ 50.000 enirvortoj, kun abundego da 
frazeologio, pli ol 1000 paĝoj) aperos baldaŭ. Finfine ni disponos je sistematika 
vortaro, ampleksa kaj profesia, ligilo inter la hispana kaj la internacia lingvoj. 

Laŭ la kalkuloj ĉi tiu unudirekta fraseologia vortaro ampleksos ĉirkaŭ 1200 
paĝojn, en formato DIN-A 5 (simila al PIV). Laŭ la informatikaj terminoj ĝi 
okupas sep kaj duono MB-n. 

Ni povas elekti, kiel ekzemplon, la vorton: banda 

banda skarpo (faja) || Mŭs. fanfaro || bando (de ladrones, de pŝjaros): 
una banda de gorriones, bando da paseroj || vindo (de momia) || flanko: de la 
banda de acŝ de la montana, de ĉi flanko de la montaro; de la ĉisa flanko de la 
montaro || bordo: de la banda de allŝ del rio, de la transa bordo de la rivero || 
(remburita) rando (de mesa de billar): jugar por la banda, ludi ĉe la rando jj 
leno*, koridoro (carril de carretera) || Rel. ŝultro-tuko || Cin. bendo: banda 
sonora, son-bendo: son-streko; P. ext. filmo-muziko |j Dep taĉo, tuŝ-linio 
(fŭtbol): saque de banda, enĵeto de sur taĉo; quedarse en la banda, resti ĉe la 
taĉo; balon fuera de banda, transtaĉa pilko; juez de banda, taĉ-juĝisto || Mar. 
flanko: de banda a banda, de flanko al flanko; banda estribor, triborda flanko || 
Rad. bendo: banda de ondas largas, long-onda bendo; banda de frecuencia, 
frekvenca bendo || Ame. klapego (de puerta, de ventana) || banda de 
rodadura, rad-bendo || arriar en banda, malligi fiks-ŝnuron, fiks-kablon (de 
barco) || banda de tambores, tambur-bando || banda transportadora, transporta 
bendo jj irse a la banda, kliniĝi flanken (barco) || Fig. Fam. cerrarse en banda, 
voli nenion kompreni. 


Aliaj verkoj de Femando de Diego 


1. - Originalaj 

Nuevo metodo de esperanto para clases y autodidactas 
Pri Esperanta traduk-arto Sendube la plej elstara eseo pri tradukarto 
iam verkita en Esperanto. 

Pri literatura kritiko, kvin kritikaj eseoj pri literatura, lingvo kaj 
ideologio de Esperanto. Libro saĝa, polemika kaj plensuka. 

2. Tradukoj 

2.1. El la hispana 

Astura bukedo, trad. F. de Diego, J. Camacho kaj L. Dek,. Antologio 
de rakontoj kaj poemoj de Campoamor, Perez de Ayala, Angel Gonzalez, 
Palacio Valdes kaj "Clarin". 

P. Baroja, La arbo de la sciado (El arbol de la ciencia) 

G. A. Becquer, Kun sopira koro (Versio de las Rimas) 

C. J. Cela, La familio de Pascual Duarte (La familia de Pascual 

Duarte 

M de Cervantes, La inĝenia hidalgo Don Ouijote de la Mancha (El 

ingenioso hidalgo don Ouijote de la Mancha). Ilustraĵoj de Gustavo Dore. 
f Senduoe la plej altkvalita traduko el la hispana. Impona. 

W. Femandez Florez, La malica komizo (Version de El malvado 

Carabel 

R. Gallegos, Dona Barbara, trad. F. de Diego, Caracas, 

F. Garcia Lorca, Cigana romancaro (Romancero gitano). Ege la plej 
valora traduko de de Diego 

G. Garcia Marquez, Cent jaroj da soleco (Cien ahos de soledad), 

A. Machado, La lando de Alvargonzalez (La tierra de Alvargonzalez), 
P. Neruda, Dudek poemoj amaj kaj unu despera kanto (Veinte 
poemas de amor y una cancion desesperada). 

Sentempa simfonio. Poem-antologio hispana (Sinfonia intemporal. 
Antologia poetica espanola). El Arcipestre de Hita, ĝis Carlos Bousono. 

R. M. del Valle-lnclan, Tirano Banderas. 

2.2. Ankaŭ el la galega, angla kaj franca, el Hemingway, J London, 
R.L. Stevenson, H. de Balzac, G. de Maupassant, ktp 



DIVERSAJ INFORMOJ JAM PASINTAJ 


KURSOJ 

- Dum la lastaj kvin jaroj jam pli ol 300 gelernantoj ricevis la kreditojn kaj la atestilojn 
de la kursoj de Esperanto en la Fakultato pri Filologio de la Valencia Universitato La 
lasta, kun ĉirkaŭ 100 gelernantoj, havis la akademian valoron je tri kreditoj.. 

-En novembro, oni finis la trimonatan E-kurson en aŭio de la Aŭtonoma Universitato 
de Barcelono. Organizita de KAE (Kultura Asocio Esperantista), ĝi estis la una 
tiaspeca kurso en kataluna universitato. Dek gelemantoj partoprenis la kurson kun 
kontentiga rezulto. 

-La Universitato de Valladolid subvenciis al d-rino Rafaeia Uruena Alvarez pere de 
75.000 ptoj. La subvencion petis d-rino Uruena kiel prelegantino, kadre de IKU, en la 
Universala Kongreso de Esperanto okazinta en Beriino pri la temo M De la homarana 
helpo al la homarana interveno en la aktuaia Intemacia Juro M . La prelego de d-rino 
Uruena kune kun la aliaj prelegoj de IKU estis broŝurforme eidonitaj de UEA. 

-Laŭ propono de Marco Trevisan , la subrektorejo de la Aŭtonoma Universitato de 
Madrido aprobis la statutojn de studenta Esperanto-asocio M Asociacion para la 
Difusion del Esperanto”. La asocion kreis 8 membroj, studentoj pri filozofio, 
artohistorio, fiziko, ktp. Krom la informado, prioritata agado de la nova asocio estas la 
instmado. 

-La 'Tundacion de estudios sociales extremenos Pio Sopena" en Hervas (Caceres) 
organizis du Esperanto-kursojn al kiuj ĉeestis 18 gelernantoj de Ekstremaduro, 
Valencio kaj Murcio. La Fondaĵo disponigis sian ejon kaj pagis la uzitajn iernolibrojn. 


ANGUITA MENCIIS ESPERANTON 

En voĉdonado al Kataluna Parlamento, Julio Anguita en mitingo okazinta en Sabadell, 
diris: "estas bone posedi la du lingvojn, la katalunan kaj la kastilian kaj por la 
internaciaj rilatoj oni devas uzi tiun belan kaj mirindan lingvon, kiu estas esperanto." 



INTERESAJ E-AFEROJ 


1 - Kursoj de Esperanto : 

. Merkrede, je la 17.00, en Centro de Educacion Permanente de Adultos 
“Reina Dona Germana”. Strato Pintor Viiar, 1. Valencia. Telefono: 96 
3891072 

. Merkrede, je la 19.00, en Grupo Esperanto de Valencia. Av. Peris y Valero, 
96, 5 a . Valencia. 963744399. 

2 - Programoi de Esperanto en Radio : 

Radio Klara. Vendrede 20.30-21.30. FM 104.4. 

http^/^-s^.radioklara.org/programacio.html 
Pola Radio en Intemet: http://linz.oif.at/gast/antobern/retradio/progr013.html 
3.- Kongresoj: 

“75-a Internacia Kongreso de SAT”: 1-7 julio 2002. Alicante. Konstanta 
adreso: Prezidanto: Martin Bustin Benito. Apt. de Correos 4143. ES-03080 
ALICANTE. Tlf. kaj Fakso 00-34-965184596. Retadreso: marteno@ctv.es. 
http://www.multimania.com/satesperanto/servoj.html (kliku SERVOJ-KONGRESOJ) 
5a Eŭrop-Unia Esperanto-Kongreso. Verona (Italia), 23-28 aŭgusto. 
Verona Esperanto-Grupo, CP 1616, 37100 Verona, Italia. e-poŝto: 

esperantoverona@adriacom.it “ Efectiva lingva ega/eco: rajto de la eŭropanoj' 

Universala Esperanto-Kongreso Fortaleza (Brazilo),. 03-10 aŭgusto. 
Inf: Universala Esperanto-Asocio, NL-3015 BJ Rotterdam, Nieuwe Binnenweg 176, 
Nederlando. +31-10-4361751 Rete: uea@inter.nl.net 

Jaro 2003 

Kongresoj : 

63-a Hispana Kongreso de Esperanto. Centjariĝo de la valencia kaj de la hispana E- 
asocioj. Valencia, 16-21 julio 2003. 

Universala Kongreso de Esperanto. Gotteborg. Svedio. 26 julio-2 aŭgusto 2003. 


SONREVUO POR NEVIDANTOJ 

En 1995 krasnodara regiona filio "ANEKO" de tutrusia organizo de invalidoj 
komencis aperigi Esperantlingvan 90-minutan sonrevuon "Voĉo de Amikeco". 
La abonprezo estas 8 USD (usonaj dolaroj). Apartan ekzempleron eblas ricevi 
kontraŭ 2 USD. 

En unu jaro aperas 4 numeroj. Aŭdonte la sonmagazinon oni povas ekscii pri E- 
movado en Rusio kaj eksterlande, ekaŭdi kantojn kaj literaturaĵojn, kiuj estas 
prezentitaj dum E-renkontiĝoj kaj E-kongresoj. Gi enhavas ankaŭ sonigitajn 
artikolojn el rusiaj kaj eksterlandaj E-periodaĵoj. Mendu al : Vladimir 
RASSOĤIN, > ab/ja 96, RU-352900 ARMAVIR, Rusio. aneko@krintel.ru 



12-a KONGRESO DE VEF KAJ MURCIO 
Alicante, 12-13 majo 2001 



La 12-a Kongreso de Valencia Esperanto-Federacio kaj Murcio okazis en la belega 
mediteranea urbo Alicante, 12-13 de majo, en impona kaj bone ekipita kongresejo, kaj 
en agrabla esperantista etoso, kun partopreno de E-reprezentantoj el la kvar provincoj, 
Alicante, Castellon, Murcia kaj Vaiencia. 

Jose Miguel Bernabeu bele kaj interese prelegis pri “Kiel Funkcias Universo”. La 
kongresanoj havis la eblecon viziti la grandan kaj historian fortikaĵon “Kastelo de 
Sankta Barbara”, kiu havas belan vidon al la maro Merititan omaĝon ĝuis nia veterana 
samideano Francisco Sanchez Anton, al kiu oni enmanigis belan memorŝildon kaj 
poemon verkita de S-ano Canet. 

Dum la fermo bele kantis la muzika grupo Soncomson, kiuj, inter aliaj muzikpecoj, 
prezentis du kantojn en Esperanto. Unu el ili estis nia himno, en bela versio, 
akompanata de gitaroj. Notindas ankaŭ la disdonado de riĉe presita turisma broŝuro pri 
la Blanka Marbordo, en E-versio, kio estis vera surprizo por la ĉeestantoj. 

Dum la Generala Asembleo oni aprobis okazigi la kongreson de la jaro 2002 en la 
vilaĝo “Vall d’Uxo” de la Provinco Castellon, kies urba registaro elkore invitis tiucele. 
Famas en tiu turisma vilaĝo la “Grotoj de Sankta Jozefo”, viziteblaj grandparte per 
subtera boato, laŭlonge de kelkaj kilometroj. 

Adiaŭo okazis, kiel tradicie, ĉetable, frandante valencian paejlon. 







60-a HISPANA ESPERANTO-KONGRESO 
San Javier (Murcia) 21-25 junio 2001 



fsperant 0 


Inaŭguro de “Plaza Esperanto' 


De la 21a ĝis la 25a de junio okazis 
en la belega apudmara vilaĝo San 
Javier la 60a Hispana Esperanto- 
kongreso, kun partopreno de 
samideanoj el diversaj landoj, krom 
Hispanio: Portugalio, Rusio, Israelo, 
Britio, ktp. 

Pozitiva surprizo estis ne nur la 
ĉeesto de la urbestro de San Javier, 
kaj la skabeno pri kulturo, en la 
inaŭguro de la Kongreso, sed ankaŭ 
la inaŭguro de “Plaza Esperanto 


Krom la bona klimato, la bona manĝo kaj la kutimaj kongresaĵoj: Inaŭguro, 
Fermo, Ĝenerala Kunsido, liverado de la Premio Klara Silbernik (Rosalia 
Desirre Rahona), aparte notindis: 

1. - Hispanlingva prelego, U E1 sindrome de Babel” (Jesŭs de ias Heras) 

2. - Prezento de bunta bildvortaro en 10 lingvoj (ankaŭ en Esperanto). ltala. 

3. -Seminario “Eldonado de libroj, revuoj kaj bultenoj per komputiloj”. Adŭriz. 

4. - Prezentado ue la preparlaboroj por la vortaro de de Diego. 

5. - Luis Serrano transprenis la Libroservon. 

6. - Oni gratulis Adŭriz pro sia elekto kiel novan Akademianon. 

SENDU ARTiKOLOJN 

Ĉi tiu estas via bulteno, VALENCIA LUNO. 
Sen via helpo, ĝi ne estos interesa. Sendu al 
ni viajn artikolojn, fotojn, komentojn, ktp. 


DANKON !!! 


INFORMO DE VATIKANO 


En Oktobro okazis en Vatikano Eŭropa Sinodo, en kiu 240 katolikaj episkopoj kaj 
delegitoj analizas la nuntempan situacion de la eklezio kaj serĉas perspektivojn por la 
estonto. La ĉefepiskopo Gyorgy Jakubinyi el Rumanio tie denove atentigis pri Esperanto 
kiel ebla solvo de la lingva problemo en la katolika eklezio. En intervjuo hungarlingva 
de la Vatikana Radio, inter aliaj li diris:” La latina lingvo, kiun mi tre ŝatas, en la katolika 
eklezio mortis. Mi proponis por internacia uzo Esperanton. Ĉar se oni uzus vivantan 
lingvon (lingvon de iu nacio) tiam ni surprenus la vivkoncepton kaj kulturon de ties 
nacio, kaj tiu kaŭzus lingvan imperialismon.” 


UNĴVERSITATA DISERTACIO M CUM LAUDE” PRI ESPERANTO 

Ĉe la Beletra Fakultato de la Universitato de Torino (fako scienco de la komunikado) 
Federico Gobbo, 24-jara, tre brile diplomiĝis per disertacio pri "La dilemo de 
Esperanto inter helpfunkcio kaj civitaniĝo". 

La pli ol 400 paĝa disertacio estis longe diskutita antaŭ la juĝanta profesoraro kiu juĝis 
al Gobbo la plej altajn eblajn poentojn, ege malofte donataj en la italaj universitatoj, 
nome 110/110 kun laŭdo, honora mencio kaj deklaro de indo je publikigo. 

La disertacio, jam nun konsiderebla klasikaĵo inter la priesperantaj espioroj, konsistas 
el tri partoj: Esperanto komunikata, Esperanto komunikanta, Esperanto komunikebla. 



GCF (E1 "Eventoj") 











NOVA ESTRARO DE UEA 


l)um la pasinta Universala Kongreso, okazinta en Zagreb, Kroatio, oni diskonigis la 
informojn pri la nova Estraro de UEA, kaj ankaŭ pri la gravaj ŝanĝoj en la CO en 
Rotterdam, ĉi lastaj ĉefe okazintaj pro la demisio de kelkaj CO-stabanoj, kiel Osmo 
Buller, Istvan Ertl kaj Pasquale Zapelli. 

Jen la nova konsisto de la UEA-estraro: 

Prezidanto (strategia forumo, UNESCO): D-ro Renato Corsetti. Italia. 

Vicprezidanto (strategio k. planado, UN Novjorko): Prof. Humphrey Tonkin. Usono. 
Vicprezidanto (eksteraj rilatoj): Prof. Lee Chong-Yeong. Koreio. 

Generala sekretario (faka agado, rilatoj kun TEJO, rilatoj kun la Komitato, 
kongresoj, Nobel-kampanjo): S-ro Ivo Osibov. Kroatio. 

Financo, administrado: S-ino Ans Bakker-ten Hagen. Nederlando. 

Lduko, kulturo, ILEI-rilatoj, sporto, afrika agado: Gbeglo Koffi. Togolando 
Informado: S-ro Andrej Grigoijevskij. Rusio. 

Landa agado: S-ino Michela Lipari. Italia. 

Observanto de TEJO: S-ro Marko Naoki-Lins. 

Observanto de ILEI: S-ro Maŭro La Torre. Italio. 

Revuo “ESPERANTO”: Stano Marĉek. Slovakio 

l.a movado troviĝas nun en tre spertaj manoj, kapablaj kaj entuziasmaj homoj, kiuj 
certe gvidos kaj avangardos lerte la progreson de nia movado, jam komenciĝanta. Ni 
gratulas ilin, deziras grandan sukceson, kaj ofertas nian entuziasman kunlaboron. 



FOTOJ D UM LA UK EN ZAGREBO 

La Prezidanto de UEA, d-ro Corsetti Hispanoj en Plivitce (Kroatio) 

kaj A.Casquero 









13-a KONGRESO DE VALENCIA ESPERANTO- 

FEDERACIO 

kaj 

MURCIO 


La Vall D’Uixo (Castellon), 18-19 Majo 2002 

KONGRESEJO: PALAU MARQUESOS VIVEL-FUNDACIO 
CAIXA CASTELLO, Strato. Sanchis Tarazona, 35, telefono 964 
66 68 05 

Organiza Komitato: Francisco Conejero: 964 20 32 38 kaj 
Augusto Casquero, 963 40 13 69 

PROVIZORA PROGRAMO 

SABATO, 18a MAJO 

09.30 Akcepto de la kongresanoj kaj disdonado de dokumentoj. 
11.00 Kunveno de la delegitoj. Malfermo “Filatela Eksposicio". 
12.00 Prelego 1 kaj prezentado de Perkomputila E-kurso. 

13.00 Promenado tra la vilaĝo. 

14.00 Libera tempo por tagmanĝi. 

17.00 Prelego 2 

18.00 Kunveno de delegitoj. OFICIALA MALFERMO. 

19.00 Filmo en Esperanto. Prezentado de venontaj kongresoj. 
20.00 Asembleo de VEF kaj MURCIO. 1a parto. 

DIMANĈO. 19a MAJO 


10.00 Vizito al la Groto de Sankta Jozefo per boato (NUR 
kongresanoj kiuj sin anoncis anticipe). 

12.00 Ĝenerala Asembleo. 

13.00 Oficiala FERMO DE LA KONGRESO. 

14.00 Giganta Paella. 


I 



KONGRESEJO 


LA VALL D’UIXO 

La Vall d'Uixo ampleksas 68 kvadratajn km, kun meza alteco de 118 m sur la 
marnivelo, kun 30.000 loĝantoj. Vilaĝo inter montoj, situiĝas tamen nur 9 
kilometrajn for de la marbordo. 

Jam loĝata dum la neolitika periodo, 16.000 jaroj a.k., ekzistas en la vilaĝo 
gravaj arkeologiaj restaĵoj de la diversaj praloĝantoj. 

La plej grava turisma allogaĵo estas la mondfamaj Grotoi de Sankta Jozefo . 
kiuj estas viziteblaj per boatoj (2 km.) plus piede (255 m.), plus 1.932 m, ne 
alireblaj por vizitantoj, tra la rivero kiu traboras la monton, kun profundeco de 
la akvo ĝis 12 metrojn. La groto estis loĝata jam antaŭ 15.000 jaroj, kaj 
ankoraŭ estas videblaj pentraĵoj de la Periodo Magdalania. 

Troviĝas en la urbo kaj ĉirkaŭaĵoj interesaj restaĵoj, kiel la Romiana 
Akvokondukilo, la Ibero-Romiana setlejo, la Mezepoka Akvokondukilo de 
L’Arquet, preĝejoj, ermitejoj, palacoj, bone konservita malnova urbocentro, kaj 
belegaj naturaj ĉirkaŭaĵoi 

Famas la gastronomio Menciindas la “paella”, “empedrao”, “coques de 
tomaca", la dolĉaĵoj kun araba deveno kiel “manjovenes” kaj “panets”. 

Inter la tradiciaj festoj elstaras la procesioj de Sankta Semajno, la Karnavaloj, 
la Nokto de Sankta Johano, Fallas, “Penyes en Festa”, surstrataj taŭrludoj, ... 




ALIĜILO 


Antaŭnomo kaj nomo: 


Adreso:... 

Urbo:.P.K.: 

T elefono:.Retadreso: 


KOTIZOJ 
Ĝis 30-4-2002 poste 

Aliĝo al la kongreso:. 8 Eŭr. 12 Eŭr. 

Donaco:.... 

ENTUTE:.,... Eŭr. 

(PAELLA kaj VIZITO al la Groto Sankta Jozefo inkluzivitaj) 


Sendu la mendilon kaj la kvitancon de la pago al: Augusto Casguero de la 
Cruz. Avenida Burjasot, 29, A-31.46009 Valencia (Hispanio). Telefono: + + 96 
3 40 13 69. 

Retadreso: augustocasquero@infonegocio.com 

Kaj sendu la monon al Federacion Valenciana de Esperanto, BBVA, Plaza de 
Espafia, 4.46007 Valencia. 

Kontonumero: 0182 0506 46 0207830377 


INFORMOJ PRI LOĜADO (sen matenmanĝo) 

Hotel Belcaire. Ctra. Chilches, s/n. Telefono: 964 69 00 32 
Loko en dulita ĉambro: 24 Eur. Unulita ĉambro: 40 Eur. 

MENDU VI MEM!!!! 













